OpenLLM-France/wikimedia huggingface dataset:
# Hans uhartea

Hans uhartea (groenlandieraz: Tartupaluk; Inuktituteraz: ᑕᕐᑐᐸᓗᒃ; frantsesez: Île Hans il ɑ̃; danieraz: Hans Ø) Kennedy kanalaren erdian dagoen uhartea da, Nares itsasartean. 1,3 km koadroko uhartetxoa da eta Kanada eta Danimarka arteko gatazka piztu zen huragatik.

## Historia
### Testuingurua

1871-1873 artean, Nares itsasartean, Charles Franci Hall esploratzaile estatubatuarrak hirugarren espedizioa egin zuen Ipar Polora. Bidean 1,3 km koadroko Hans uhartea topatu zuen Kennedy kanalaren erdian. Espedizioan Hans Hendrik izeneko itzultzaile inuik bat zeramaten eta, haren omenez, Hans izena jarri zioten lur puskari –nahiz eta benetako izena Suersaq zuen–.

### Gatazkaren hasiera

1933an Nazioarteko Justizia Auzitegi Iraunkorrak Groenlandia legalki Danimarkarena zela deklaratu zuen. Froga geologikoak argudiatuta, Danimarkak Hans uhartea ere haiena zela esan zuen.
1972an Kanadako Zerbitzu Hidrografikoak eta Nares itsasartean lanean ari ziren ikerlari daniarrek Hans uhartearen koordenatu geografikoak zehaztu zituzten. Eta hurrengo urtean, 1973an, Danimarka eta Kanadaren arteko iparraldeko mugei buruzko negoziazioetan, Kanadak Hans uhartea beren lurraldearen barruan zegoela aldarrikatu zuen. Baina negoziazio haietan ez zen gobernuen arteko akordiorik itxi uhartearen inguruan. 1983an bi herrialdeek akordio bat sinatu zuten eremu haietan ingurumena zaintzeko, eta Hans uhartean ikerketak elkarlanean egiteko aukera eztabaidatu zuten, baina ez zuten ezer sinatu.

### Gatazka

1984an, Høyem daniar ministroa helikopteroz iritsi zen uhartera eta bere herrialdeko bandera jarri zuen. 1988an eta 1995ean antzeko keinuak egin zituzten daniarrek. 2005ean, Kanadako Defentsa ministroak irla bisitatu zuen eta, horri erantzunez, Danimarkako Kanpo ministroak adierazi zuen lur zati horren inguruan ez zegoela inolako tirabirarik, uhartea, zalantzarik gabe, daniarra zelako.
Orduz geroztik, Kanada eta Danimarkaren arteko “gerra” horretan tradizio bitxia sortu da. Urtero, abuztuan, kanadar tropak uhartean lehorreratzen dira, Danimarkako bandera kentzen dute, Kanadakoa jarri, eta whiski botila bat uzten dute mezu batekin: “Ongi etorriak Kanadara”. Udaberrian daniarrek zapaltzen dute irla. Beren bandera atzera ipini, whiskia edan eta schnapps pattar botila bat uzten diete arerioei, beste mezu batekin: “Danimarkako lurraldean zaudete”.
Hala ere, itxuraz baliorik ez duen lur zatia Ipar Mendebaldeko Itsasbidearen erdian dago. Merkataritza bide honek ez du orain arte ia trafikorik izan, baina klima aldaketak Asia eta Ipar Amerikaren arteko garraiobide nagusietakoa bihur dezake eta Hans uharteak bidearen kontrola erraztuko du.

## Bibliografia

* ↑ Irazustabarrena, Nagore. (2018ko ekainaren 17a). «Kanada eta Danimarka "gerran"» Argia CC-BY-SA lizentzia.

## Kanpo estekak

* Datuak: Q681389
* Multimedia: Hans Island / Q681389
# Hans Werner Henze

Hans Werner Henze (Gütersloh, Westfalia, 1926ko uztailaren 1a - Dresden, Saxonia, 2012ko urriaren 27a) alemaniar musikagilea izan zen. Fortner, Milhau eta Leibowitzen ikaslea. Hasieran, Stravinskiren eragina izan bazuen ere, Henzerentzat dodekafonismoa teknika bat besterik ez zen, eta ez bakarra. Estilo guztiz ezberdinak erabili izan zituen. Sei sinfonia eta lau kontzertu idatzi zituen. Opera alorrean: Orein erregea (1955), Lord gaztea (1964), Don Quijote (1976), eta abar. Enzensbergerrekin vaudevillerako musika egin du: Ai Rakel (1972), Kubatarra (1973). Filmetako musika ere idatzi du: Muriel (A. Resnais, 1963), eta orobat ahotserako piezak, oratorioak eta ganbera-musika.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q76915
* Multimedia: Hans Werner Henze / Q76915
# Hereroera

Hereroera (Otjiherero) hego-mendebaldeko bantu hizkuntzetako bat da, Namibian, Botswanan eta Angolako hegoaldean hitz egiten dena. Hereroen hizkuntza da eta 250.000 hiztun inguru ditu.

## Erreferentziak

* ↑ «Estilo Liburua: Namibia» Berria.
* ↑ Hahn, C. Hugo. (1857). Grundzüge einer Grammatik des Hereró. Berlin: Verlag von Wilhelm Hertz.

## Kanpo estekak

* Datuak: Q33315
* Multimedia: Herero language / Q33315
# Heretsried

Heretsried Alemaniako udalerria da. Bavaria estatuan kokatuta dago, [[Augsburg (barrutia)|Augsburg]] barrutian. 2014an 979 biztanle zituen 17,31 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q513013
* Multimedia: Heretsried / Q513013
# Herford

Herford (alemanez ˈhɛɐ̯fɔɐ̯t ahoskatua) Alemaniako udalerria da. Ipar Renania-Westfalia estatuan kokatuta dago, [[Herford barrutia|Herford]] barrutian. 2014an 65.333 biztanle zituen 79,16 kilometro koadrotan banatuta.

## Barrutiak

* Altstädter Feldmark
* Neustädter Feldmark
* Radewiger Feldmark
* Diebrock¹
* Eickum¹
* Elverdissen¹
* Falkendiek¹
* Herringhausen¹
* Laar¹
* Schwarzenmoor¹
* Stedefreund¹

## Kanpo estekak

* Webgune ofiziala
* Datuak: Q3971
* Multimedia: Herford / Q3971
# Hereroita

Hereroita]] =

## Ezaugarriak

Hereroita elementu kimiko mineralaren formula kimikoa hau da: ${\ce {[Pb32(O,\square )21](AsO4)2[(Si,As,V,Mo]O4)2Cl10}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Hereroite: Mineral information, data and localities.» www.mindat.org (Noiz kontsultatua: 12-05-2019).
# Heretia

Heretiako erresuma, Hereti, Herethia, Herezia edo Erezia bezala ere transkribatua (georgieraz ჰერეთის სამეფო, heretis samepo, Heretiako erresuma), printzerri georgiar bat izan zen, independente aldi batean (787–959), Erdi Aroko Kaukasian. Kakhetiako printzerriaren eta Albania Kaukasiarraren artean kokatua zegoen.
Heretia eskualde historiko baten izena da gaur egun ere, gutxi gorabehera, Kakhetiako (Georgia) hego-ekialdeko izkinari dagokio, baina Azerbaijango ipar-mendebaldeko barruti batzuk ere barne kontsidera daitezke.

## Historia

Heretia eskualdeko biztanle originalen izenen zenbait etnonimo gorde dira: her (er), sukh, txilb eta ibin izan ziren. Her herriaren herria adierazten du Heretia izenak. Tribu horiek Kaukasoko Albaniaren gobernupean bizi ziren.
Kaukasiar Albaniaren gainbeherarekin, lurraldea pixkanaka sartu zen Iberiako erresuman, eta Vakhtang I.a Gorgasal erregeak 463. urtearen inguruan konkistatu zuen, V. mendean bere samthavro edo konderria osatuz, eta bertako herriak georgiarrengana asimilatuz. Orduan agertu zen lehen aldiz Hereti izena iturri georgiarretan. Kontakizun tradizionalen arabera, probintziaren izena Heroes patriarka mitiko batetik sortu zen, Thargamosen semeak, zeinak Hereti hiria (geroago Khoranta) sortu zuen Alazani ibaiaren haranean.
Arabiar eta musulmanak iritsi zirenean Georgiara 8. mendean, Heretia erresistentzia puntu izan zen. Tbilisiko emirerriko okupatzaile aurre egiteagatik, Heretia Bagrationi armeniar familia nobleari eman zitzaion, eta hauek urte batzuen buruan printzerri independente bat ezarri zuten Saki hirian hiriburua zutelarik. Printzerria indarra eta ospea bereganatuz joan zen, eta 893. urte inguruan Grigol Hamam printzeak botere handia izan zuen eta errege koroatua bilakatzea lortu zuen.

## Kanpo estekak

* Artikulu hau, osorik edo zatiren batean, gaztelaniazko Wikipediako «Reino de Hereti» artikulutik itzuli da; zehazki, 2019-09-09ko bertsio honetatik. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Datuak: Q187461
* Multimedia: Hereti / Q187461
# Herfindahl adierazlea

Ekonomian, Herfindahl adierazlea edo Herfindahl-Hirschmann adierazlea (HHI) merkatu edo sektore ekonomiko bateko banaketaren aniztasunerako neurria da. Honela kalkulatzen da:
    $H=\sum _{i=1}^{N}s_{i}^{2}$
$s_{i}$ izanik, i-garren enpresaren kuota sektorean ehunekotan edo batekotan.
Zenbat eta txikiagoa izan, aniztasuna handiagoa da, hau da merkatua konpetitiboagoa da, nagusitasuna erakusten duen enpresarik gabe.
Balio minimoa ${\frac {1}{N}}$ da, merkatua neurri berean banatuta dagoenean enpresa ezberdinen artean. Balio maximoa 1 da, enpresa bakar batek merkatu osoa hartzen duenean, monopolio egoeran esaterako.

## Adibidea

Demagun bi egoera hauek:
* A egoera: 8 enpresek %10eko merkatu kuota dute sektore batean. Enpresa batek geratzen den %20ko kuota hartzen du osorik.
* B egoera: 5 enpresek %10eko merkatu kuota dute eta 2 enpresek %25eko kuota hartzen dute.
Eman ditzagun Herfindahlen adierazleak, ehunekoak hartuz:
* A egoeran, $HHI=8\times 10^{2}+20^{2}=1200$
* B egoeran, $HHI=5\times 10^{2}+2*25^{2}=1750$
Beraz, adierazle honen arabera sektorea anitzagoa edo konpetitiboagoa da A egoeran.

## Kanpo estekak

* Datuak: Q370089
# Hiponatremia

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Hiponatremia nahasmendu hidroelektrolitiko bat da, odolean dagoen sodio ioiaren maila baxu batean datzana. Subjektu batek plasman sodio-kontzentrazioa 135 mmol/l-ko balioak izaten ez dituenean hiponatremia duela esan dezakegu.
Hiponatremiaren ondoriozko sintomak eta zeinuak egoera hipoosmolarraren bigarren mailako garun-asalduren ondorio dira, eta entzefalopatia hiponatremikoaren barruan biltzen dira. Oso zehaztugabeak eta heterogeneoak dira, eta ezarpen-abiaduraren, alterazio hidroelektrolitikoaren larritasunaren eta banakako suszeptibilitatearen mende daude.

## Erreferentziak

* ↑ {Euskalterm: [Gaixotasunak Hiztegia] [2015]
* ↑ Shah, Maulin K.; Workeneh, Biruh; Taffet, George E.. (2014). «Hypernatremia in the geriatric population» Clinical Interventions in Aging 9: 1987–1992. doi:10.2147/CIA.S65214. ISSN 1178-1998. PMID 25429210. PMC 4242070..

## Kanpo estekak

* Datuak: Q824292
* Multimedia: Hyponatraemia / Q824292
# Hiponimo

Hiponimiak orokorragoa den terminoaren (hiperonimoa) eta bere instantzia (hiponimoa) edo adibide partikular eta zehatzagoaren arteko erlazioa erakusten du.
Hizkuntzalaritzan, hiponimoa bere eremu semantikoa beste termino baten eremuaren barnean duen hitz bat da; hau da, hitz edo esaldi bat da zeinen eremu semantikoa bere hiperonimoa baino zehatzagoa den.
Adibidez, kolore (hiperonimoa) hitzaren hiponimoak gorri, beltz eta abar dira. Hiponimoak biltzen dituen terminoari hiperonimo deritzo.Hiperonimo baten eremu semantikoa, hiponimo batena baino zabalagoa da. Hiponimo eta hiperonimoaren arteko harremana ulertzeko modu bat hiperonimoa hiponimoz osatua ikustea da. Hau, ordea, zailagoa da abstraktuagoak diren hitzekin, hala nola, imajinatu, ulertu eta ezagutza.

## Kanpo estekak

* Datuak: Q680042
# Hipopotamido

Hipopotamido (Hippopotamidae) lau genero izan dituen artiodaktilo familia da. Gaur egun bi genero bakarrik existitzen dira eta bakoitzak espezie bakarra du. Ordena honen barruan lau behatzekin aldi berean ibiltzen diren bakarrak dira gaur egun, nahiz eta iraganean hau familia gehiagotan gertatu.
Sailkapena honako hau da:
* Datuak: Q213336
* Multimedia: Hippopotamidae / Q213336
* Espezieak: Hippopotamidae
# Hipolito Gezala

Hipolito Gezala (Lezo, Gipuzkoa) organista, musika irakaslea izan zen Lezon, eta Errenteriako Musika Bandaren sortzaile eta zuzendaria urte askotan. Bera izan zen Madalena jaietan Zentenarioa doinua jotzen hasi zena.

## Bizitza

Lezoko Zubitxo kalean jaio zen. Beti Lezoko herriarekin lotuta Parrokiako organista izan zen, baita Schola Cantorum-aren laguntzailea.

## Errekonozimenduak

* Lezoko kale bati Hipolito Gezala izena jarri zioten.
* Lezoko auditoriumaren izena Hipolito Gezala da.

## Erreferentziak

* ↑ (Gaztelaniaz) «Evocando a Hipolito Gezala | Lezoko Udala» artxiboa.lezo.eus (Lezo aldizkaria) (Noiz kontsultatua: 2021-07-10).
* ↑ (Gaztelaniaz) «El 'Lesoinu', que empieza hoy, homenajea a Hipólito Guezala» El Diario Vasco 2008-03-07 (Noiz kontsultatua: 2021-07-10).
* 1 2 «Búsqueda » B5m» b5m.gipuzkoa.eus (Noiz kontsultatua: 2021-07-10).

## Ikus, gainera

* Jose Maria Iraola
* José Erviti Segarra
* Teodoro Gamón
* Zentenarioa
* Madalenak

## Kanpo estekak

* Datuak: Q107476883
# Hipoparatiroidismo

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Hipoparatiroidismo guruin paratiroideen hipofuntzioak eragindako nahasmendua da, paratohormonaren (PTH) kontzentrazio baxuaren, kaltzioaren eta odol-fosforoaren kontzentrazioaren handitzearen ondorioz. PTH odol-serumean kaltzio-maila normalak mantentzeaz arduratzen den hormona da, eta digestio-traktuan xurgatzea errazten du, giltzurrunean D3 bitamina aktibatuz, horren ondoren hesteetako epiteliorantz migratuz eta hezur-erresortzearekin, osteoklastoen jarduera hezurrean areagotuz zeharka, neutroien hartuneek xurgatzen duten mineral-kopurua handitzeaz gain.

## Erreferentziak

* ↑ Euskalterm: [Gaixotasunak Hiztegia] [2015]

## Kanpo estekak

* Datuak: Q1586088
# Hipopotamo nano

Hipopotamo nanoa (Choeropsis liberiensis edo Hexaprotodon liberiensis) Choeropsis generoan bizirik dagoen espezie bakarra da. Haren tamaina 75 zentimetrokoa da gutxi gorabehera eta 180 kilogramoko pisua dute. Bakartiak dira, euren lehengusu hipopotamoekin konparatuta, eta ez dute hainbeste denbora uretan igarotzen.
Larrua berde iluna da, eta gorputzaren behealdea, grisagoa. 35 urte inguru bizi dira eta zoologiko batean 42 urtera heldu dira. Kumaldia 190-210 egunekoa da eta bakarrik kume batez erditzen dira.
Hipopotamo nanoak bi azpiespezie ditu:
* Choeropsis liberiensis liberiensis
* Choeropsis liberiensis heslopi

## Erreferentziak

* ↑ Morton. (1849). 1 J. Acad. Nat. Sci. Phila., 232 or..

## Kanpo estekak

* 'Hexaprotodon liberiensis'ri buruzko informazioa Mammals of The World datubasean
* Datuak: Q22110899
* Multimedia: Choeropsis liberiensis / Q22110899
* Espezieak: Choeropsis liberiensis
# Hiposomatotropismo

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Hiposomatotropismoa somatotropinaren (hazkunde hormona) eskasia da, eta nanismoa dakar.

## Etiologia

Gaixotasunaren arrazoiak hiru izan daitezke:
* Hipotalamoko lesioak: hazkunde hormonaren hormona askatzailearen jarioan alterazioak.
* Hipofisiaren alterazioak: zelula somatotropoen gabezi kongenitoa edo GH molekularen akatsak.
* Arazo periferikoak: hormonarentzat hartzaile gutxi.

## Adierazpen klinikoak

* Haurretan hazte abiadura gutxitua dago; eta, ondorioz, tamaina txikia hartzen dute.
* Hezurren umotze atzeratua.
* Pubertaroa atzeratu egiten da (18-20 urte) nahiz eta heldutasun sexual osoa lortzen den.
* Ehun proteikoa gutxi garatua: garapen muskular eskasa, larruazal mehea eta laringearen garapen eskas (ahotsa akutua).
* Hipogluzemiarako joera
* Gorputz enbor gizentasunerako joera.

## Kanpo estekak

* Datuak: Q369262
# Hellikon

Hellikon Suitzako udalerria da. Argovia kantonamenduan dago, Rheinfelden barrutia barrutian. 2014an 783 biztanle zituen 7,04 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q66686
* Multimedia: Hellikon / Q66686
# Hellingly

Hellingly, Ingalaterrako hegoaldean dagoen udalerri bat da, Ekialdeko Sussex konderrian.
2011n 1.820 biztanle zituen.
* Datuak: Q2660159
* Multimedia: Hellingly / Q2660159
# Hellesveor

Hellesveor, kornubieraz: Hellys Veur, Ingalaterrako Kornualles konderriko herrixka bat da, St Ives udalerritik hurbil.

## Kanpo estekak

* Datuak: Q5707444
* Multimedia: Hellesveor / Q5707444
# Hellicha Wittelsbachekoa

Hellicha Wittelsbachekoa (txekieraz: Hellicha z Wittelsbachu, alemanez: Heilika von Wittelsbach; 1160 – 1198ko abuztuaren 13a) Bohemiako dukesa ezkontidea izan zen 1189tik heriotzera arte, Konrado II.a Bohemiakoarekin ezkondu eta gero.
Bavarian jaioa Oton VII.a Wittelsbachekoaren eta Benedikta Donauwörthekoaren alaba zen. Konradorekin ezkondu zen, garai hartan Znojmoko dukea, 1176a baino lehen, 16 urte zituela eta bere senarrak 41. 1182an Moraviako lehen margravesa izendatu zuten, bere senarra margrave izendatu zuenean Frederiko I.a Germaniako Erromatar Inperio Santukoak. 1189an senarra, enperadorearen eta noblezia lokalaren babesarekin, Bohemiako duke izendatu zuten, eta Hellica dukesa.
1191an Konrado IIa Frederiko I.aren seme Henrike VI.a Siziliako Erresumaren aurkako kanpainan lagundu zuen, eta ez itzuli, Napoliko setioan hil baitzen irailarn 9an. Helicha 1198ko abuztuaren 13an hil zen.
* Datuak: Q3510900
* Multimedia: Hellicha of Wittelsbach / Q3510900
# Hellingen

Hellingen Alemaniako udalerria da. Turingia estatuan kokatuta dago, [[Hildburghausen (barrutia)|Hildburghausen]] barrutian. 2014an 1.028 biztanle zituen 44,55 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q637597
* Multimedia: Hellingen / Q637597
# Hellevoetsluis

Hellevoetsluis (entzun) Herbehereetako Hego Holanda probintziako herria da. 2010eko urtarrilaren 1eko erroldaren arabera, herriak 39.799 biztanle zituen.

## Auzoak

* Zuidwest
* Nieuw Hellevoet
* Vesting
* Struyten
* Kooistee
* Den Bonsen Hoek
* Ravense Hoek
* Nieuwenhoorn
* Ossen Hoek
* Molshoek

## Hiri senidetuak

* Torbay, Erresuma Batua

## Ikus, gainera

* Hego Holanda

## Kanpo estekak

* (Nederlanderaz) Udalaren webgunea.
* Datuak: Q33444372
* Multimedia: Hellevoetsluis / Q33444372
# Hellertshausen

Hellertshausen Alemaniako udalerria da. Renania-Palatinatua estatuan dago, [[Birkenfeld (barrutia)|Birkenfeld]] barrutian. 2014an 192 biztanle zituen 7,46 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q642886
* Multimedia: Hellertshausen / Q642886
# Helliar Holm

Helliar Holm, Eskoziako Orkadak uhartediko uharte bat da.

## Kanpo estekak

* Ipar Faroaren Batzordea.
* Datuak: Q1650908
* Multimedia: Helliar Holm / Q1650908
# Herrialde Komuneroa

Herrialde Komuneroa (gaztelaniaz: Tierra Comunera, TC) Gaztelako (Espainia) alderdi politiko nazionalista edo gaztelanista da. 1991tik 2004ra alderdiak Herrialde Komuneroa - Gaztelako Alderdi Abertzalea (gaztelaniaz: Tierra Comunera - Partido Nacionalista Castellano) izena izan zuen.

## Aldarrikapenak

TCk Gaztelatzat jotzen dituzten lurraldeen batasunaren alde egiten du: Gaztela eta Leon, Gaztela-Mantxa, Madrilgo Erkidegoa, Kantabria eta Errioxa, besteak beste. Azken bi erkidegoetan eta Leonen, hala ere, ez du presentziarik. Alderdiaren eragin gune nagusia Burgosko probintzia da. Halaber, aipatu behar da Trebiñuko Konderriaren gaztelautasunaren defendatzailea ere badela (Izquierda Castellana ez bezala).

## Hauteskunde emaitzak

1999an, ordu arteko bere emaitzarik onenak lortu zituen: 3 zinegotzi Burgosko Udalean, eta ordezkari bana Burgosko Diputazioan eta Gaztela eta Leongo Parlamentuan. Azken bi erakunde horietan ez du berriz ordezkaririk erdietsi.
2003ko hauteskundeetan emaitza kaskarragoak lortu zituen arren, zinegotzi kopurutan gora egin zuen, 72 hautetsi eskuratu baitzituen. Beti ere eragina Gaztela eta Leongo erkidegora mugatuz.
2007ko hauteskundeetan Alternativa por Castilla y León (ACAL) koalizioan aurkeztu zen Gaztela eta Leonen (besteak beste Bierzoko Bierzoko Alderdiarekin), bakarrik Gaztela-Mantxan eta Madrid es Castilla plataforman Madrilen. Era honetan, 22.297 boto lortu zituen erkidegoetako hauteskundeetan, aurkeztutako hautes-eremu guztietako %2,40a. Udal hauteskundeetan, berriz, botoak 14.367 izan ziren. Zinegotziak horrela banatu ziren: 13 Avilan, 64 Burgosen, 2 Cuencan, 2 Palentzian, 2 Salamancan, 2 Segovian, bat Sorian, 4 Toledon eta 2 Madrilen. Guztira 92 zinegotzi.

## Kanpo-estekak

* Datuak: Q3321381
# Herrialde guztietako langileak, elkar zaitezte!

«Herrialde guztietako langileak, elkar zaitezte!» (alemanez: Proletarier aller Länder, vereinigt euch!), batzuetan «Munduko langileok, elkartu!» itzulia, Karl Marxek eta Friedrich Engelsek idatziriko Agiri Komunistaren bukaeran ageri den goiburu politikoa da, komunismoaren kontsigna nagusi eta ospetsuena.
Sindikatuek, bere ideologia edozein izanik, erabiltzen dute baina batez ere internazionalistek. Sobietar Errepublika Sozialisten Batasunaren goiburua (errusieraz: Пролетарии всех стран, соединяйтесь!) ere izan zen, bere armarrian agertuz.

## Aldaerak

Agiri Komunista lehendabizikoz 1848an Pehr Götrek suedierara itzuli zuenean Folkets röst, Guds röst! (Vox populi, vox Dei edo "Herriaren Hitza, Jainkoaren Hitza") idatzi zuen. Geroko itzulpenetan jatorrizko goiburua erabili zuten.
Maoistek batzutan 1920an Leninek asmaturiko aldaera erabiltzen dute 'Herrialde guztietako langileak eta herri zanpatuak, elkar zaitezte!'.

## Ikus, gainera

* Bakoitzak bere ahalmenaren arabera, bakoitzari bere beharren arabera

## Kanpo estekak

* Datuak: Q877781
* Multimedia: Workers of the world, unite! / Q877781
# Herriaren Alde

Herriaren Alde, HA, Ipar Euskal Herriko alderdi politiko abertzale eta ezkertiar bat izan zen. 1994an sortu zen Patxa eta Oldartzen taldeen hurbiltzearen ondorioz. Nazio arloko borrokari, gizarte arlokoa gehitzearen beharra azpimarratu zuen.

## Historia

Taldea sortu zelarik, Asterixen komikietan oinarritua den Baiona Ttipiko Patxa plazako margolan famatua margotu zuten. Bertan espainiar eta frantziar poliziak ageri dira, lupa batez handitua den Euskal Herriari begira. Margolana gaur egun oraino ikusten ahal da.
Herri Batasunarekin, EMArekin eta Euskal Batasunarekin akordio bat sinatu zuen 1994an.
1995 urte bukaeran GAL erakundea lagundu zuten Frantses polizia batzuen izen-deiturak agertarazten zituen afitxa bat atera zuen. Honen ondorioz, izendatutako polizietarik batzuek, Joël Cathala, Michel Helie eta Alain Etxeto poliziek, salaketa jarri zuten alderdiaren kontra, difamazioa egiten zutela erranez. Enbata eta Ekaitza hedabideetako zuzendariak eta Herriaren Aldeko kide bat epaituak izan ziren horren kari 1996ko otsailean. Ekaitza zuritua izan zen prozedura akats batengatik baina Enbatako Jakes Abeberri eta Herriaren Aldeko Jakes Bortairu isuna ordaintzera zigortuak izan ziren. Cathala poliziaburuari 590.000 libera ordaintzera kondenatua izan zen Bortairu eta Enbatak 210.000 libera ordaindu zuen.

## Erreferentziak

* Artikulu honen iturrietako bat Harluxet Hiztegi Entziklopedikoa da.
* ↑ (Frantsesez) «Bayonne : les murs de la « place Patxa » gardent la parole» SudOuest.fr (Noiz kontsultatua: 2020-01-07).
* 1 2 3 4 Jakes Bortairu, Oroit eta Sala taldeko kidea: “GALen ekintzek lagundu dute Frantziak errefuxiatuei begira izandako jarrera aldaketa” |. (Noiz kontsultatua: 2020-01-07).
* 1 2 Asurmendi, Mikel. (2000-02-06). «ESTATU ARRAZOIA VERSUS DEMOKRAZIA: OROIT ETA SALA» Argia (Noiz kontsultatua: 2020-01-07).
* ↑ (Frantsesez) «Joël Cathala: «Des innocents ont été tués par le GAL»» L'Humanité 1996-02-24 (Noiz kontsultatua: 2020-01-07).
* ↑ (Frantsesez) «Deux journaux basques en procès avec trois policiersIls se plaignent d'articles les associant au GAL.» Libération.fr 1996-02-23 (Noiz kontsultatua: 2020-01-07).
* ↑ (Frantsesez) ««Comment? J'aurais vendu des informations au GAL?». Devant le tribunal, le commissaire Joël Cathala poursuivait hier en diffamation l'AFP et InfoMatin.» Libération.fr 1996-05-10 (Noiz kontsultatua: 2020-01-07).

## Kanpo estekak

* Datuak: Q9003277
# Herriaren Batasuna (Kanariak)

Herriaren Batasuna (euskaraz, Unidad del Pueblo [UP]) alderdi politiko kanariar nazionalista bat da. beren ideia politikoak ezkertiarra eta independentista da eta beren oinarriak langilez osatuta daude.

## Ideologia

Bere burua alderdi ezkertiartzat dauka, sistema politiko sozialistaren aldekoa da, eta independentista, kanariar herria autodeterminaziorako eta independentziarako eskubidea duelakoan dago-eta.

## Kanpo estekak

* Datuak: Q30096689